…Спецыялісты “Ювентуса” на выставе “Свет дзяцінства”, якая праходзіць у Мінску двойчы ў год, размаўляюць з падлеткамі і бацькамі, педагогамі, кансультуюць іх, раздаюць наглядныя матэрыялы. На сценах кабінета для групавога кансультавання нямала дыпломаў і падзяк за ўклад у фарміраванне здаровага ладу жыцця падлеткаў, вырашэнне медыка-сацыяльных праблем сярод моладзі, прафілактыку рызыкоўных паводзін, сертыфікат аб магчымасці праводзіць навучанне па методыцы “роўны вучыць роўнага” і інш. Важна, канечне, калі грамадства прызнае такую дзейнасць. Яшчэ важней, калі яе прызнаюць і ёй давяраюць самі падлеткі.